*Проект*

**ИНСТРУКЦИЯ № 245 от ………….. 2024 г.**

**за функциониране на Единната система за гражданско и военно управление на въздушното пространство на предтактическо и тактическо ниво**

**ЧАСТ ПЪРВА**

**ОБЩИ ПОЛОЖЕНИЯ**

**Чл. 1.** С тази инструкция се:

1. определя устройството, функциите и дейността на Центъра за планиране и разпределение на въздушното пространство (ЦПРВП) и на Центъра за координиране използването на въздушното пространство (ЦКИВП);

2. осигурява прилагането на разпоредбите, свързани с дейността на ЦПРВП и ЦКИВП, определени в Наредба № 19 от 6.07.2023 г. за функциониране на Единната система за гражданско и военно управление на въздушното пространство (Наредба № 19/2023);

3. определя взаимодействието на ползвателите на въздушно пространство (ВП) с ЦПРВП и ЦКИВП.

**Чл. 2.** (1) Центърът за планиране и разпределение на въздушното пространство е постоянно действащ, съвместен гражданско-военен орган, който разпределя ВП на предтактическо ниво от Единната система за гражданско и военно управление на въздушното пространство (ЕСГВУВП) в съответствие с установените в Наредба № 19/2023 и в настоящата инструкция правила и процедури.

(2) За дейности с регионално значение или от взаимен интерес със съседни на Република България страни, ЦПРВП действа като точка за контакт с регионалните и съседните органи за управление на въздушното пространство на предтактическо ниво.

**Чл. 3.** Центърът за координиране използването на въздушното пространство е постоянно действащ, съвместен гражданско-военен орган, който във взаимодействие с гражданските органи за обслужване на въздушното движение (ОВД), военните контролни органи и ползвателите на въздушното пространство (различни от военните ползватели), осигурява функционирането на ЕСГВУВП на тактическо ниво в съответствие с установените в Наредба № 19/2023 и в настоящата инструкция правила и процедури.

**Чл. 4.** Териториалната компетентност на органите от предтактическото и тактическото ниво на ЕСГВУВП се разпростира във ВП над суверенната територия на Република България и във ВП над открито море, за което Република България е поела отговорността да предоставя аеронавигационно обслужване, без да се нарушават правата и задълженията на държавите-членки по Конвенцията за международно гражданско въздухоплаване.

**ЧАСТ ВТОРА**

**ЦЕНТЪР ЗА ПЛАНИРАНЕ И РАЗПРЕДЕЛЕНИЕ**

**НА ВЪЗДУШНОТО ПРОСТРАНСТВО**

**Глава първа**

**Устройство на Центъра за планиране и разпределение**

**на въздушното пространство**

**Чл. 5.** (1) В ЦПРВП се назначават служители от Държавно предприятие „Ръководство на въздушното движение“ (ДП РВД) и военнослужещи и цивилни служители от състава на Военновъздушните сили (ВВС), както следва:

1. ръководител на ЦПРВП – служител от ДП РВД;

2. заместник-ръководител на ЦПРВП - началник на сектор ПРВП-ВЧ – военнослужещ от състава на ВВС;

3. координатори управление на въздушното движение – служители от ДП РВД;

4. щурман координатор – в сектор ПРВП-ВЧ за военнослужещи и старши експерт в сектор ПРВП-ВЧ за цивилни служители от състава на ВВС.

(2) Центърът за планиране и разпределение на въздушното пространство се състои от граждански и военен сектор, както следва:

1. в гражданския сектор се обособяват работни позиции със следните функции:

а) получаване, обработка и анализ на заявките за използване на ВП от граждански ползватели;

б) съгласуване между граждански ползватели на ВП при разрешаване на конфликтни заявки за използване на ВП, с отчитане на установените приоритети при планиране на структурите от ВП по чл. 9, наличния капацитет на ВП, както и на цялата налична информация, имаща отношение към пропускателната способност на ВП;

в) подготвяне на предварителния план за използване на ВП (ПИВП), финализиране и разпространение на окончателния ПИВП или актуализирания ПИВП в съответствие с чл. 11 и 12;

2. във военния сектор се обособяват работни позиции със следните функции:

а) получаване, обработка и анализ на заявката за използване на ВП от военния ползвател;

б) съгласуване между граждански и военни ползватели на ВП при разрешаване на конфликтни заявки за използване на ВП, с отчитане на установените приоритети при планиране на структурите от ВП по чл. 9, наличния капацитет на ВП, както и на цялата налична информация, имаща отношение към пропускателната способност на ВП.

в) подготвяне на предварителния ПИВП, финализиране и разпространение на окончателния ПИВП или актуализирания ПИВП в съответствие с чл. 11 и 12.

**Чл. 6.** (1) Ръководителят на ЦПРВП изготвя функционалните задължения на служителите от състава на гражданския сектор на ЦПРВП в длъжностни характеристики, които се утвърждават по установения в ДП РВД ред.

(2) Заместник-ръководителят на ЦПРВП изготвя функционалните задължения на служителите от състава на военния сектор на ЦПРВП, които се включват в длъжностните характеристики на военнослужещите и цивилните служители от военния сектор на ЦПРВП, изготвят и утвърждават по установения в Закона за отбраната и въоръжените сили на Република България и подзаконовите нормативни актове по неговото прилагане ред.

(3) В оперативно отношение длъжностните лица от военния сектор на ЦПРВП са подчинени на ръководителя на ЦПРВП.

(4) Заместник-ръководителят на ЦПРВП изпълнява задълженията на ръководителя на ЦПРВП, свързани с управление на ВП, по време на отсъствието му.

**Чл. 7.** Работното време на ЦПРВП е всеки ден от 08.00 ч. (местно време) до 18.00 ч. (местно време), без официални празници и почивни дни.

**Глава втора**

**Функции и дейност**

**Чл. 8.** Центърът за планиране и разпределение на въздушното пространство изпълнява следните функции:

1. получава, анализира и обработва всички заявки за използване на структури на ВП, публикувани в сборник Аеронавигационна информация и публикация на Република България (AIP);

2. изпълнява решенията на Съвета за управление на въздушното пространство (СУВП) по отношение на мащабни военни учения, въздушни демонстрации и други дейности, изискващи планиране и използване на въздушно пространство при условията на публикувани NOTAM съобщения и/или подписани споразумения (при необходимост);

3. изготвя предварителен и окончателен ПИВП (Приложение № 1) за следващото денонощие, когото то съвпада с работен ден;

4. изготвя предварителен и окончателен ПИВП за следващи денонощия, когато следващите денонощия са неработни дни (почивни дни или официални празници), включително до първия работен ден след неработните дни;

5. разпространява ПИВП по установения в чл. 12 ред;

6. актуализира ПИВП (Приложение № 2) и разпространява актуализиран ПИВП (АПИВП) в деня преди или в деня на действието му;

7. води кореспонденция с ползвателите на ВП в съответствие с Правилата за кореспонденция и водене на архив на ЦПРВП (Приложение № 3).

**Чл. 9.** (1) Структури във въздушното пространство над суверенната територия на Република България, които ЦПРВП планира и разпределя, са:

1. временно отделени зони (ВОЗ);

2. временно резервирани зони (ВРЗ);

3. трансгранично въздушно пространство (ТрВП);

4. опасни зони;

5. управляеми ограничени зони;

6. условни трасета (CDR).

(2) Структури във въздушното пространство над открито море, в което Република България е поела отговорност за осигуряване на аеронавигационно обслужване, които ЦПРВП планира и разпределя, са опасни зони и условни трасета.

**Чл. 10.** При анализиране и обработване на информацията за изготвяне на ПИВП/АПИВП ЦПРВП:

1. анализира постъпилите заявки за използване на структурите по чл. 9;

2. анализира исканията за активиране на CDR, като отчита капацитета на въздушното пространство, съобразен с обявената от органите за ОВД секторизация за следващото денонощие;

3. отчита информацията за очакваните забавяния на потоците въздушно движение през следващото денонощие и при необходимост предприема съответните действия;

4. изпълнява получените от СУВП решения;

5. разработва варианти за разпределяне на структурите на ВП при включването им в ПИВП/АПИВП.

**Чл. 11.** При изготвянето на ПИВП/АПИВП ЦПРВП:

1. договаря промяна на времето и/или на височината за използване на ВП с ползвателите, които са направили конфликтни заявки;

2. в случай, че не се постигне съгласие по т. 1, прилага приоритетите при планиране на структурите от ВП по чл. 9 съгласно чл. 44 от Наредба № 19/2023;

3. отчита наличната информация, имаща отношение към пропускателната способност на ВП;

4. планира и разпределя използването на структурите от въздушното пространство по чл. 9, които имат общи части, само след предварително съгласуване и получаване на положително становище от засегнатите ползватели;

5. координира проекта на ПИВП/АПИВП с националния орган за управление на потока ВД с цел осигуряване на пропускателната способност на ВП;

6. изготвя ПИВП/АПИВП съгласно определената в Наръчника на Евроконтрол за управление на въздушното пространство форма.

**Чл. 12.** Центърът за планиране и разпределение на въздушното пространство разпространява ПИВП/АПИВП до:

1. Eвроконтрол /NMOC/;

2. районен център/летищен център за обслужване на въздушното движение (РЦ/ЛЦ за ОВД) на доставчика за аеронавигационно обслужване (ДАНО);

3. секция „Планиране на военното използване на ВП” (СПВИВП) в център УВД при военно формирование 44510-София от състава на ВВС в работно време и ЦКИВП в неработното време на секцията;

4. Центъра за координиране използването на въздушното пространство (ЦКИВП);

5. всички останали ползватели на ВП чрез интернет сайт на ДП РВД или посредством други утвърдени начини за разпространение.

**Чл. 13.** (1) Планът за използване на ВП/АПИВП се разпространява посредством специализиран софтуер/хардуер, интернет, вътрешната компютърна мрежа, телекс по АФТН, факс или по електронната поща.

(2) Планът за използване на въздушното пространство се разпространява до 17.00 ч. (местно време), а валидността му се отнася за периода от 06.00 ч. UTC (универсално координирано време) на следващия ден до 06.00 ч. UTC на деня след него.

**Чл. 14.** При отпадане на необходимостта от използване на управляема структура на ВП в периода на действието на ПИВП, ЦПРВП получава информация съгласно чл. 28, ал. 1 или чл. 44, ал. 1, обработва информацията и изготвя и разпространява АПИВП.

**Чл. 15.** (1)При възникване на обстоятелства, които не са били известни на заявителя на ВП, изискващи планиране на допълнителна управляема структура на ВП, публикувана в сборника AIP на Република България, в ЦПРВП е:

1. необходимо да постъпи заявка до 16:00 ч. (местно време) на предходния работен ден, ако промяната се отнася за ПИВП за периода от 06:00 UTC до 06:00 UTC на следващия работен ден;

2. възможно да постъпи заявка и в текущия работен ден, ако промяната се отнася за периода от 09:00 UTC до 06:00 UTC на валидния ПИВП.

(2)Вслучаите по ал. 1, т. 2 заявката се подава не по-късно от 3 часа и 30 минути преди времето за използване на допълнителна управляема структура на ВП, съгласно чл. 43, ал. 2 от Наредба № 19/2023.

(3) В случаите по ал. 1 ЦПРВП анализира искането за добавяне на допълнителна управляема структура на ВП и при възможност я включва в АПИВП съгласно процедура, описана в AMC/CADF Operations Manual на Евроконтрол.

**Чл. 16.** Формата за изготвяне и разпространението на АПИВП са същите, както и за ПИВП.

**Чл. 17.** Центърът за планиране и разпределение на въздушното пространство осъществява дейността си в съответствие с Регламент (ЕС) 2150/2005 на Комисията от 23 декември 2005 година за установяване на общи правила за гъвкаво използване на въздушното пространство, Наредба № 19/2023, тази инструкция, European Route Network Improvement Plan (ERNIP) - Part 3 на ЕВРОКОНТРОЛ, Flexible Use of Airspace (FUA) AMC/CADF Operations Manual на ЕВРОКОНТРОЛ и свързаните с тях вътрешноведомствени документи.

**ЧАСТ ТРЕТА**

**ЦЕНТЪР ЗА КООРДИНИРАНЕ ИЗПОЛЗВАНЕТО**

**НА ВЪЗДУШНОТО ПРОСТРАНСТВО**

**Глава първа**

**Устройство**

**Чл. 18.** (1) Центърът за координиране използването на въздушното пространство се състои от сектор „Гражданска координация“ (СГК) и сектор „Военна координация“ (СВК).

(2) Ръководител на ЦКИВП е военнослужещ от състава на ВВС.

(3) Заместник-ръководител на ЦКИВП е служител на ДП РВД.

**Чл. 19.** Работата на ЦКИВП е денонощна и целогодишна, като се организират дежурни смени, както следва:

1. дежурна смяна от СГК:

а) продължителността на работната смяна е до 12 часа, като служителите работят в съответствие с месечен график, съставен от ръководителя на сектора; в рамките на работното време служителите се разпределят в зависимост от натоварването;

б) включва длъжностни лица от ДП РВД на следните длъжности:

- ръководител на смяна (РС);

- координатори въздушно обслужване – КВП;

в) с обособени работни позиции, на които се изпълняват следните дейности:

- приемане, проверка и обработка на получените искания за активиране и деактивиране на ВОЗ, ВРЗ, опасни зони и зони създадени с NOTAM съобщение, съгласно ПИВП/АПИВП, от СВК и граждански ползватели, взаимодействие с Изпълнителна агенция „Борба с градушките“ (ИАБГ), в рамките на активния сезон, активиране и деактивиране на ad-hoc опасни зони;

- разпространение на получените искания до заинтересованите служби, въвеждане на необходимите данни в автоматизираните системи за УВП (АСУВП), проверка за коректността на въведената от ръководител полети-РС (РП-РС) информация в АСУВД и при необходимост предприемане действия за корекции на погрешно въведени данни;

1. дежурна смяна от СВК:

а) продължителността на работната смяна е до 24 часа, като служителите работят в съответствие с месечен график, съставен от ръководителя на сектора; в рамките на работното време служителите се разпределят в зависимост от натоварването;

б) включва военнослужещи и цивилни служители от ВВС на следните длъжности:

- началник на смяна в ЦКИВП-ВЧ;

- старши щурман координатор/старши експерт в ЦКИВП-ВЧ;

в) с обособени работни позиции, на които се изпълняват следните дейности:

- приемане, проверка и обработка на получените искания за активиране и деактивиране на ВОЗ, ВРЗ, опасни зони и зони създадени с NOTAM съобщение, съгласно ПИВП/АПИВП, от СГК и военни формирования, взаимодействие с ИАБГ, в рамките на активния сезон, активиране и деактивиране на ad-hoc опасни зони;

- разпространение на получените активации и деактивации до заинтересованите служби, въвеждане на необходимите данни в автоматизираните системи за УВП (АСУВП);

3. дежурна смяна от ИАБГ включва радиопрограмен ръководител към ИАБГ в периода, обявен със заповед на изпълнителния директор на ИАБГ за активен сезон за противоградова защита.

**Чл. 20.** Оперативното ръководство на дежурните длъжностни лица от съответната смяна се осъществява от заместник-ръководителя на ЦКИВП и ръководителя на смяна (РС) за СГК, ръководителя на ЦКИВП и началника на смяна в ЦКИВП-ВЧ за СВК.

**Чл. 21.** Административното управление на персонала от СГК и СВК се осъществява от съответните ръководители в ДП РВД и ВВС.

**Глава втора**

**Функции и дейности**

**Раздел I**

**Общи положения**

**Чл. 22.** (1) Функциите на ЦКИВП са:

1. активиране или деактивиране на структурите на ВП, съгласно ПИВП, изготвен на предтактическо ниво;

2. координиране в реално време използването на въздушно пространство в случай на необходимост от прилагане на по-висок приоритет или отпаднала необходимост;

3. разрешаване на специфични ситуации във връзка с използването на въздушното пространство и/или въздушното движение.

(2) При изпълнение на функциите си по ал. 1, по отношение на използването на ВП, без да се отнася към процедурите, свързани с обслужването на въздушното движение, част от споразуменията за взаимодействие между органите за ОВД и военните контролни органи, ЦКИВП осъществява:

1. активиране и деактивиране на ВОЗ, ВРЗ, опасни зони и зони, създадени с NOTAM съобщение, съгласно ПИВП/АПИВП;

2. дейности при отпадане на необходимостта от използване на структури ВП, включени в ПИВП/АПИВП;

3. взаимодействие с ИАБГ в рамките на активния сезон за противоградова защита;

4. координация за използването на ВП с ползватели, различни от военните ползватели;

5. активиране и деактивиране на ad-hoc опасни зони, създадени съгласно чл. 63 от Наредба № 19/2023 за функциониране на ЕСГВУВП;

6. координация в реално време за извършването на дейности по използването на въздушно пространство при необходимост от прилагане на по-висок приоритет;

7. разрешаване на специфични ситуации.

**Чл. 23.** (1) При осъществяване изпълнението на функциите си ЦКИВП извършва предварителна и/или непосредствена координация с различните ползватели, гражданските органи за ОВД и/или военните контролни органи за използването на ВП.

(2) Процедурите за координация между СГК и СВК на ЦКИВП, както и процедурите за координация на ЦКИВП с граждански органи за ОВД и/или военни контролни органи, се определят във вътрешноведомствени документи на ДП РВД и ВВС.

**Раздел II**

**Дейности при активиране и деактивиране на ВОЗ, ВРЗ, опасни зони и зони, създадени с NOTAM съобщение, включени в ПИВП/ АПИВП**

**Чл. 24**.Центърът за координиране използването на въздушното пространство активира, временно деактивира и деактивира ВОЗ, ВРЗ, опасни зони и зони, създаденис NOTAM съобщение, като:

1. при заявяване от военен ползвател дежурните от СВК уведомяват дежурните служители от СГК за началото, периода за временно деактивиране или края на активация на планираните структури от ВП; дежурните служители от СГК разпространяват информацията до засегнатите граждански звена;

2. при заявяване от граждански ползвател дежурните от СГК уведомяват дежурните служители от СВК за началото, периода за временно деактивиране или края на активация на планираните структури от ВП; дежурните служители от СВК разпространяват информацията до засегнатите военни звена.

**Чл. 25.** Центърът за координиране използването на въздушното пространство договаря използването на други вертикални граници на управляеми структури на ВП в рамките на планираните в ПИВП/АПИВП. Промяната на вертикалните граници на планираните структури на ВП в рамките на определените в ПИВП/АПИВП се извършва от дежурните служители в ЦКИВП, като планираната височина на управляемите структури може да бъде променена в рамките на планираните граници след извършена координация между ЦКИВП и ползвателите.

**Чл. 26.** При получаване от съответните органи на информация за всяко активиране и деактивиране на зони за предварителна координация (ЗПК) дежурните служители от секторите СГК и СВК в ЦКИВП се информират взаимно.

**Чл. 27.** Процедурите за координация в ЦКИВП при изпълнение на дейностите чл. 22, ал. 2, т. 1 са:

1. дежурният служител от СГК на ЦКИВП получава от СВК искане за начало на работата в структура на ВП не по-късно от 15 минути преди активиране на ВП;

2. не по-късно от 5 минути преди активирането на дадената структура на ВП дежурният служител от СГК на ЦКИВП проверява дали ВП, свързано с исканата заявка, е освободено, като при необходимост предприема действия по координация за отлагането й;

3. дежурният служител от СГК на ЦКИВП въвежда информацията за използване на структурите от ВП в електронните системи за УВП и информира всички заинтересовани ползватели на ВП;

4. временно деактивиране на структури от ВП се осъществява по искане на ползвателите за период от 30 (тридесет) и повече минути; последващото активиране се извършва по реда за първоначално активиране или в съответствие с информацията за точно време на последващо активиране, подадена при временното деактивиране;

5. деактивирането на структури от ВП се осъществява:

а) по искане на ползвателите;

б) след изтичане на времето в ПИВП/ АПИВП;

в) по чл. 22, ал. 2, т. 5;

г) при всички останали случаи, нарушаващи безопасността на полетите.

**Раздел III**

**Дейности при отпадане на необходимостта от използване на структури на ВП, включени в ПИВП/АПИВП**

**Чл. 28.** (1) При получаване на информация от съответен ползвател на ВП за отпадане на необходимостта от използване на определена управляема структура, включена в ПИВП/АПИВП, ЦКИВП уведомява ЦПРВП, в рамките на работното му време, за настъпилите промени с цел изготвяне на АПИВП.

(2) Дежурният служител от сектор СГК на ЦКИВП въвежда информацията за отпадналите структури ВП в електронните системи за УВП и информира заинтересованите органи за ОВД и ползватели на ВП.

**Раздел IV**

**Взаимодействие с Изпълнителна агенция „Борба с градушките“ в рамките на активния сезон за противоградова защита**

**Чл. 29.** Дейността за осъществяване на противодействие срещу потенциални градоносни облаци се извършва в съответствие с Инструкция № 4 от 16.07.2010 г. за противоградовата защита в Република България.

**Чл. 30.** Центърът за координиране използването на въздушното пространство осъществява взаимодействие с ИАБГ, като:

1. активира и деактивира опасни зони за противоградова защита;

2. спира работата в опасните зони за противоградова защита при възникване на ситуации, свързани с безопасността на полетите и при случаи на въвеждане на забрани за използване на ВП, описани в Инструкция № 4 от 16.07.2010 г. за противоградовата защита в Република България.

**Раздел V**

**Координация за използването на ВП с ползватели, различни от военните ползватели**

**Чл. 31.** Центърът за координиране използването на въздушното пространство осъществява координация за използването на ВП с ползватели, различни от военните ползватели, като:

1. при получаване на искане за начало на работата в структура на ВП дежурният служител от СГК на ЦКИВП проверява дали искането е в съответствие с актуалния ПИВП и изисква координати за обратна връзка с ползвателя;

2. в случай, че структурата е включена в актуалния ПИВП, дежурният служител от СГК на ЦКИВП:

а) предава информацията на дежурния от СВК на ЦКИВП не по-късно от 15 минути преди реалното активиране на ВП;

б) активира структурата на ВП и информира съответния ползвател;

в) информира органите за ОВД, в чиито район на отговорност се намира активираната структурата на ВП и указва времето за активиране;

г) въвежда информацията за реалното използване на структурите от ВП в електронните системи за УВП;

3. не по-късно от 5 минути преди активирането на дадената структура на ВП дежурният служител от СГК на ЦКИВП проверява дали ВП, свързано с исканата заявка, е освободено, като при необходимост предприема действия по координация за отлагането й;

4. в случай, че структурата не е включена в актуалния ПИВП, дежурният служител от СГК на ЦКИВП информира съответния ползвател, че искането не може да бъде удовлетворено и отказва активацията на въздушното пространство.

**Раздел VI**

**Дейности при активиране и деактивиране на ad-hoc опасни зони, създадени съгласно чл. 63 от Наредба № 19/2023**

**Чл. 35.** (1)При получаване на искане за създаване на ad-hoc опасна зона в работното време на Главна дирекция „Гражданска въздухоплавателна администрация“ (ГД ГВА), дежурният служител от ЦКИВП пренасочва заявителя към определения за целта служител на ГД ГВА.

(2) При получаване на искане за създаване на ad-hoc опасна зона в извънработното време на ГД ГВА, дежурният служител от ЦКИВП изисква от заявителя следната информация:

а) начало и предполагаем край на действие;

б) хоризонтални граници - координати по WGS 84 или местоположение;

в) вертикални граници;

г) данни на заявителя за обратна връзка;

д) други данни, необходими за предстоящите дейности.

(3)Служителят от ЦКИВП, в извънработното време на ГД ГВА, предава получената информация на дежурния РП-РС от съответния РЦ/ЛЦ за ОВД и на определения за целта служител от ГД ГВА.

**Чл. 36.** Центърът за координиране използването на въздушното пространство активира ad-hoc опасната зона с цел осигуряване безопасност.

**Чл. 37.** Ad-hoc опасната зонасе въвежда в електронните системи за УВП и се разпространява към заинтересованите потребители, предвид местоположението на зоната и времето от денонощието.

**Чл. 38.** При получаване на информация за отпаднала необходимост ЦКИВП деактивира ad-hoc опасната зона.

**Раздел** **VII**

**Координация в реално време за извършването на дейности по използването на въздушно пространство при необходимост от прилагане на по-висок приоритет**

**Чл. 39.** Центърът за координиране използването на въздушното пространство координира в реално време извършването на дейности по използването на ВП от различни ползватели и в случай на необходимост от прилагане на по-висок приоритет или отпаднала необходимост, определя реда на ползване*.*

**Чл. 40.** Центърът за координиране използването на въздушното пространство, при необходимост, забранява и/или ограничава използването на ВП при осигуряване на приоритет за провеждане на определен вид полети съгласно чл. 78 от Наредба № 19/2023.

**Раздел VIII**

**Дейности при разрешаване на специфични ситуации**

**Чл. 41.** Центърът за координиране използването на въздушното пространство съдейства за разрешаването на специфични ситуации при:

1. изпълнението/прилагането на ПИВП/АПИВП;

2. прилагането на приоритетите по чл. 78 от Наредба № 19/2023.

**Чл. 42.** При получена информация от граждански орган за ОВД или военен контролен орган за нарушение от ползвател на активирана структура от ВП, ЦКИВП координира ограничаването на работата на същия в дадената структура.

**ЧАСТ ЧЕТВЪРТА**

**ЗАЯВЯВАНЕ НА СТРУКТУРИ НА ВП, ПРАВА И ЗАДЪЛЖЕНИЯ НА ПОЛЗВАТЕЛИТЕ НА ВП**

**Глава първа**

**Общи положения**

**Чл. 43.** Ползвателите по чл. 40 от Наредба № 19/2023 подават заявки за използване на:

1. структури на ВП, които са публикувани в сборника AIP на Република България;

2. управляеми структури на ВП, които не са публикувани в сборника AIP на Република България, но са създадени с NOTAM съобщение, съгласно установения процес на стратегическо ниво.

**Чл. 44.** (1) Ползвателите подават заявки за използване на публикувани структури ВП в сборника AIP на Република България и/или структури, създадени с NOTAM съобщение, съгласно установения процес на стратегическо ниво към:

1. секция „Планиране на военното използване на въздушното пространство“ (ПВИВП) от състава на военно формирование 44510 – София, за ползвателите по чл. 40, ал. 2 от Наредба № 19/2023;

2. ЦПРВП за ползвателите по чл. 40, ал. 3 от Наредба № 19/2023.

(2) При отпадане на необходимостта от използване на заявени и/или планирани структури ВП, ползвателите информират съответните структури по ал. 1 за това.

(3) При невъзможност за планиране на заявена структура ползвателите получават информация от съответните структури по ал. 1 за отказа.

**Чл. 45.** Заявки за използване на структури ВП се подават в писмен/електронен вид съгласно съответните приложения към настоящата инструкция.

**Чл. 46.** Заявки за използване на структури ВП се подават в полетни нива или във футове с включен буфер за безопасност.

**Чл. 47.** Заявката, получена в ЦПРВП от секция ПВИВП, се счита за заявка от един ползвател.

**Чл. 48.** Не се прилагат буфери за безопасност между структури на ВП, заявени от един и същ ползвател, когато структурите имат общи хоризонтални и/или вертикални граници.

**Чл. 49.** (1) Всички дейности в стрелковите, зенитно-ракетните, авиационните и военноморските полигони, свързани с използване на ВП, се планират и провеждат само в хоризонталните и вертикалните граници, определени в чл. 4, ал. 1 от Постановление (ПМС) № 44 от 19 март 2010 г. за определяне на зоните във въздушното пространство на Република България, в които се ограничава въздухоплаването.

(2) При използването на зоните по ал. 1 е задължително да не се извършват дейности в установената буферна зона (зона за безопасност) на съответната зона.

**Чл. 50.** Ползвателите по чл. 40 от Наредба № 19/2023, планиращи дейности във ВП, което не е публикувано в сборник АИП на Република България, подават заявление за създаване на нова управляема структура ВП до СУВП по реда, определен в посочената наредба.

**Глава втора**

**Заявки за използване на структури на ВП**

**Раздел първи**

**Срок за подаване на заявки за използване на структури на ВП, публикувани в сборник Аеронавигационна информация и публикация на Република България (АИП) или структури, създадени с NOTAM съобщение**

**Чл. 51.** (1) Заявки за използване на структури от ВП от ползвателите по чл. 40, ал. 2 от Наредба № 19/2023 се подават към секция ПВИВП до 10:00 ч. (местно време) в работния ден, предхождащ планираното използване.

(2) Секция ПВИВП изпраща до ЦПРВП обобщена заявка за военното използване на въздушното пространство MAUR до 12:00 ч. (местно време) в работния ден, предхождащ планираното използване.

(3) Заявки за използване на ВП от ползвателите по чл. 40, ал. 3 от Наредба № 19/2023 се подават, съгласно Приложение № 4, към ЦПРВП, не по-късно от 12:00 ч. (местно време) два работни дни преди планираното използване.

**Чл. 52.** Заявките за използване на опасни зони от военните ползватели по чл. 40, ал. 2 от Наредба № 19/2023 се подават до 20то число на предходния месец в секция ПВИВП за съгласуване и включване във „Военна заявка за използване на въздушното пространство“ – MAUR (Military Airspace Use Request).

**Чл. 53.** Заявките се подават в писмен вид/електронен вид до секция ПВИВП или ЦПРВП на адресите, посочени в Приложение № 5.

**Раздел втори**

**Дейности при получаване на заявки за използване на публикувани структури ВП в сборник Аеронавигационна информация и публикация на Република България (АИП) и/или структури създадени с NOTAM съобщение**

**Чл. 54.** (1) Секция ПВИВП получава заявки за използване на ВП по реда на чл. 51, обработва постъпилите заявки и при необходимост осъществява кореспонденция между отделните военни формирования с цел деконфликтиране използването на ВП.

(2) Секция ПВИВП обобщава получените и съгласуваните заявки за използване на ВП и изготвя „Военна заявка за използване на въздушното пространство“ – MAUR (Military Airspace Use Request).

(3) Секция ПВИВП изпраща MAUR към ЦПРВП съгласно Приложение № 6.

(4) Секция ПВИВП при искане от страна на ЦПРВП извършва допълнително съгласуване използването на ВП от съответните военни формирования.

(5) Секция ПВИВП разпространява до 16:00 ч. (местно време) ПИВП.

(6) Секция ПВИВП разпространява актуализирания ПИВП преди часа за начало на валидност.

(7) Секция ПВИВП разпространява бюлетина с NOTAM съобщенията за текущия ден до военните ползватели по чл. 40, ал. 2 от Наредба № 19/2023.

(8) Секция ПВИВП съгласува с военните ползватели получените заявки от гражданските ползватели за използване на ВП, публикувано в АИП на Република България.

**Раздел трети**

**Ред за подаване на заявление за създаване на структури на ВП със NOTAM съобщение от ползвателите по чл. 40 от Наредба № 19/2023**

**Чл. 55.** (1) Ползвателите по чл. 40, ал. 2 от Наредба № 19/2023 подават заявление по чл. 32 от наредбата за създаване на управляема структура във ВП, различна от публикуваните в АИП на Република България до секция ПВИВП, придружена с всички изискуеми документи съгласно чл. 35 от наредбата, предоставени от военните формирования в съответния формат, точност на данните и необходим обем.

(2) Секция ПВИВП съгласува исканата зона с други военни формирования, чиято дейност може да бъде ограничена след създаването на новата управляема структура.

(3) Командирът на военно формирование 44510 – София изпраща чрез ГД ГВА до СУВП, с копие до ВВС, документите с искане за създаване на нова управляема структура по реда на Глава трета, Раздел I от Наредба № 19/2023.

(4) За военни учения и тренировки организаторът подава заявление за създаване на нова управляема структура чрез ГД ГВА до СУВП, с копие до ВВС, по реда на Глава трета, Раздел I от Наредба № 19/2023.

(5) Решение по ал. 1 или ал. 4 се взема не по-късно от 7 дни преди исканото начало за действие на новата структура.

(6) Секция ПВИВП разпространява информацията към съответния заявител и засегнатите други военни формирования за публикуваните NOTAM съобщения или за отказа.

**Чл. 56.** (1) Ползвателите по чл. 40, ал. 3 от Наредба № 19/2023 подават заявление по чл. 32 от наредбата за създаване на структура във въздушното пространство, различна от публикуваните в АИП на Република България, чрез ГД ГВА до СУВП, придружено с всички изискуеми документи съгласно чл. 35 от наредбата в съответния формат, точност на данните и необходим обем.

(2) Решение по ал. 1 се взема не по-късно от 7 дни преди исканото начало за действие на новата структура.

**ДОПЪЛНИТЕЛНА РАЗПОРЕДБА:**

**§ 1.** По смисъла на тази инструкция:

1. „Активиране на структури от въздушното пространство“ е процес, свързан с даване на разрешение и оповестяване по установен ред за започване на дейности, свързани с използването на временно резервирано въздушно пространство.

2. „Гранична зона за пресичане (ГЗП)“ е временно отделена зона над държавни граници, установена за специфични оперативни нужди, която няма да се ограничава от границите, а има за цел оптимизирането на ВП над тях за подпомагане на гражданското и на военното въздухоплаване.

3. „Деактивиране на структури от въздушното пространство“ е процес, свързан с оповестяване по установен ред за преустановяване на полети и/или вид дейности, свързани с използването на временно резервирано въздушно пространство или други управляеми структури въздушно пространство.

4. „Зона с намалена координация (Reduced Coordination Airspace (RCA)“ е въздушно пространство с определени размери, без значение дали са маршрути или зони, в рамките на които е разрешено GAT трафик да лети извън трасетата за ОВД без необходимост от предварителна координация между гражданските органи за ОВД и военните контролни органи.

5. „Оперативно подчинение“ е временно подчинение на длъжностни лица (персонал) за времето, през което се изпълняват съвместни задачи и функционални задължения от структури, които в административно отношение не са обвързани като подчинени една спрямо друга.

6. „Предтактическо управление на въздушното пространство (предтактическо ниво)“ е процес, свързан с деконфликтиране, разпределяне и планиране използването на структурите на ВП, заявени от ползвателите и непрекъснато предоставяне на информация за разпределението на ВП на всички заинтересовани страни.

7. „Стратегическо управление на въздушното пространство (стратегическо ниво)“ е процес, свързан с формиране и съгласуване на процедурите за управление и използване на ВП при отчитане изискванията на ползвателите на ВП; определяне на структурите от ВП, които се управляват на предтактическо и тактическо ниво и периодично анализиране и оценяване на ефективността на използването на ВП и въвеждане на изменения в структурите на ВП.

8. „Тактическо управление на въздушното пространство (тактическо ниво)“ е процес, свързан с активиране/деактивиране на структурите на ВП, съгласно ПИВП; координиране в реално време използването на ВП в случай на необходимост от прилагане на по-висок приоритет или отпаднала необходимост; разрешаване на специфични ситуации във връзка с използването на ВП и/или въздушното движение.

**ПРЕХОДНИ И ЗАКЛЮЧИТЕЛНИ РАЗПОРЕДБИ:**

**§ 2**. Инструкцията се издава на основание чл. 2а, ал. 2 от Закона за гражданското въздухоплаване и чл. 17 от Наредба № 19 от 06.07.2023 г. за функциониране на Единната система за гражданско и военно управление на въздушното движение.

**§ 3**. Тази инструкция отменя Инструкция № 24 от 2013 г. за работа на Центъра за планиране и разпределение на въздушното пространство на Република България (обн., ДВ, бр. 88 от 2013 г.) и Инструкция № 25 от 1999 г. за структурата и правилата за работа на Центъра за координиране използването на въздушното пространство на Република България (обн., ДВ, бр.101 от 1999 г.).

**§ 4**. Инструкцията е съгласувана с министъра на отбраната.

**§ 5**. Инструкцията влиза в сила от датата на обнародването ѝ в „Държавен вестник“.

**Георги Гвоздейков**

*Министър на транспорта и съобщенията*

**Приложение № 1**

към чл. 8, т. 3

**AIRSPACE USE PLAN 230921**

**AMC LBSFZAMC-BULGARIA**

**VALIDITY (UTC) 2309210600-2309220600**

**TRANSMITTED 201400**

**A)CDR2 AVAILABILITY**

NIL

**B)ATS ROUTE AND CDR1 CLOSURE**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **No** | **Route** | **Portion** | | **Lower** | **Upper** | **From (UTC)** | **Until (UTC)** | **Remark** |
| 1 | L606 | TIMUR | XANEX | FL135 | FL185 | 06:00 | 13:00 |  |
| 2 | L606 | XANEX | GASRU | FL135 | FL245 | 06:00 | 14:00 |  |
| 3 | L606 | GASRU | ADORU | FL105 | FL245 | 06:00 | 14:00 |  |
| 4 | L606 | TIMUR | XANEX | FL135 | FL175 | 13:00 | 14:00 |  |
| 5 | L606 | TIMUR | GASRU | FL135 | FL175 | 14:00 | 16:00 |  |
| 6 | L606 | GASRU | ADORU | FL105 | FL175 | 14:00 | 16:00 |  |
| 7 | L614 | NISVA | BLO | FL055 | FL085 | 06:00 | 14:00 | A0839/23 |
| 8 | L614 | DEDIN | GERGI | FL105 | FL245 | 06:00 | 14:00 |  |

**C)TSA AND AMC MANAGEABLE 'R' AND 'D' AREA ACTIVATION**

|  |  |  |  |  |  |  |  |
| --- | --- | --- | --- | --- | --- | --- | --- |
| **No** | **Area** | **Lower** | **Upper** | **From (UTC)** | **Until (UTC)** | **Resp.Unit** | **Remark** |
| 1 | LBTRA31 | GND | 10500FT AMSL | 06:30 | 08:30 |  |  |
| 2 | LBTRA31 | GND | FL175 | 08:30 | 16:00 |  |  |
| 3 | LBTRA33 | GND | FL245 | 06:00 | 14:00 |  |  |
| 4 | LBTRA33 | GND | FL175 | 14:00 | 16:00 |  |  |
| 6 | LBTRA60 | 4000FT AMSL | 9500FT AMSL | 06:00 | 16:00 |  |  |
| 10 | LBTRA64 | 4000FT AMSL | 10500FT AMSL | 06:00 | 16:00 |  |  |
| 11 | LBTRA65 | 10500FT AMSL | FL165 | 06:00 | 16:00 |  |  |
| 14 | LBTRA81 | GND | FL175 | 06:00 | 17:00 | IHTIMAN |  |
| 15 | LBTRA81 | GND | FL175 | 04:30 | 06:00 | IHTIMAN |  |
| 16 | LBTRA87 | GND | 10500FT AMSL | 06:00 | 18:00 | GRADISHTE |  |
| 17 | LBTRA87 | GND | 10500FT AMSL | 03:30 | 06:00 | GRADISHTE |  |
| 18 | LBTRA89 | GND | 3500FT AMSL | 06:00 | 18:00 | KOSTINBROD |  |
| 19 | LBTRA89 | GND | 3500FT AMSL | 03:30 | 06:00 | KOSTINBROD |  |
| 27 | LBTRA32A | GND | FL245 | 06:00 | 14:00 |  |  |
| 28 | LBTRA32A | GND | FL175 | 14:00 | 16:00 |  |  |
| 29 | LBTRA32B | GND | FL175 | 08:30 | 16:00 |  |  |
| 38 | LBD201 | GND | 8500FT AMSL | 06:00 | 14:00 | SLIVNITSA |  |
| 42 | LBD224 | GND | 10500FT AMSL | 06:00 | 14:00 | LULIAK ST.ZAGORA |  |
| 43 | LBD224 | GND | 5500FT AMSL | 05:00 | 06:00 | LULIAK ST.ZAGORA |  |
| 44 | LBD239 | GND | FL135 | 06:00 | 05:59 | NOVO SELO SLIVEN |  |
| 49 | LBD303 | GND | 10500FT AMSL | 06:00 | 14:00 | NIKOLAEVO PLEVEN |  |
| 50 | LBD311 | GND | FL235 | 06:00 | 13:30 | KOLEKTOR ST. Z. |  |
| 51 | LBD102A | GND | 4300FT AMSL | 06:00 | 13:00 | ATIA |  |

**D)CHANGED AIRSPACE RESTRICTION**

NIL

**E)REDUCED CO-ORDINATION AIRSPACE**

NIL

**F)ADDITIONAL INFORMATION**

**(List of active TSAs and 'D' areas by NOTAM)**

|  |  |  |  |  |  |  |  |
| --- | --- | --- | --- | --- | --- | --- | --- |
| **No** | **Area** | **Lower** | **Upper** | **From (UTC)** | **Until (UTC)** | **Resp.Unit** | **Remark** |
| 1 | XXXX | SFC | 1800M AMSL | 06:00 | 09:00 | A0818/23 | DRON\_BALCHIK\_2 |
| 3 | XXXX | SFC | 1800M AMSL | 03:00 | 06:00 | A0818/23 | DRON\_BALCHIK\_2 |
| 4 | XXXX | GND | FL155 | 06:00 | 17:30 | A0823/23 | SAPAREVA\_BANYA |
| 5 | XXXX | GND | FL155 | 04:00 | 06:00 | A0823/23 | SAPAREVA\_BANYA |
| 6 | XXXX | GND | 5000FT AMSL | 06:00 | 05:59 | A0861/23 | TSA DRON |
| 9 | XXXX | GND | 8500FT AMSL | 15:00 | 16:00 | A0937/23 | TRA\_BELOGRADCHIK |
| 10 | XXXX | GND | 8500FT AMSL | 04:30 | 06:00 | A0937/23 | TRA\_BELOGRADCHIK |

**REMARK:**

……….

**HEAD OF AMC**

**Приложение № 2**

към чл. 8, т. 6

**UPDATED AIRSPACE USE PLAN 230921**

**AMC LBSFZAMC-BULGARIA**

**VALIDITY (UTC) 2309210600-2309220600**

**TRANSMITTED 210505**

**A)CDR2 AVAILABILITY**

NIL

**B)ATS ROUTE AND CDR1 CLOSURE**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **No** | **Route** | **Portion** | | **Lower** | **Upper** | **From (UTC)** | **Until (UTC)** | **Remark** |
| 1 | L606 | TIMUR | XANEX | FL135 | FL185 | 06:00 | 13:00 |  |
| 2 | L606 | XANEX | GASRU | FL135 | FL175 | 06:30 | 13:00 |  |
| 3 | L606 | GASRU | ADORU | FL105 | FL175 | 06:30 | 16:00 |  |
| 4 | L606 | TIMUR | GASRU | FL135 | FL175 | 13:00 | 16:00 |  |
| 5 | L614 | NISVA | BLO | FL055 | FL085 | 06:00 | 14:00 | A0839/23 |
| 6 | L614 | DEDIN | GERGI | FL105 | FL175 | 06:30 | 16:00 |  |
| 7 | L614 | GERGI | ADORU | FL105 | FL135 | 08:30 | 16:00 |  |
| 8 | L867 | TIMUR | RILEX | FL135 | FL185 | 06:00 | 13:00 |  |

**C)TSA AND AMC MANAGEABLE 'R' AND 'D' AREA ACTIVATION**

|  |  |  |  |  |  |  |  |
| --- | --- | --- | --- | --- | --- | --- | --- |
| **No** | **Area** | **Lower** | **Upper** | **From (UTC)** | **Until (UTC)** | **Resp.Unit** | **Remark** |
| 1 | LBTRA31 | GND | 10500FT AMSL | 06:30 | 08:30 |  |  |
| 2 | LBTRA31 | GND | FL175 | 08:30 | 16:00 |  |  |
| 3 |  |  |  |  |  |  | Deleted |
| 4 | LBTRA33 | GND | FL175 | 06:30 | 16:00 |  |  |
| 6 | LBTRA60 | 4000FT AMSL | 9500FT AMSL | 08:30 | 16:00 |  |  |
| 10 | LBTRA64 | 4000FT AMSL | 10500FT AMSL | 08:30 | 16:00 |  |  |
| 11 | LBTRA65 | 10500FT AMSL | FL165 | 08:30 | 16:00 |  |  |
| 14 | LBTRA81 | GND | FL175 | 06:00 | 17:00 |  |  |
| 15 | LBTRA81 | GND | FL175 | 04:30 | 06:00 |  |  |
| 16 | LBTRA87 | GND | 10500FT AMSL | 06:00 | 18:00 |  |  |
| 17 | LBTRA87 | GND | 10500FT AMSL | 03:30 | 06:00 |  |  |
| 18 | LBTRA89 | GND | 3500FT AMSL | 06:00 | 18:00 |  |  |
| 19 | LBTRA89 | GND | 3500FT AMSL | 03:30 | 06:00 |  |  |
| 27 |  |  |  |  |  |  | Deleted |
| 28 | LBTRA32A | GND | FL175 | 08:30 | 16:00 |  |  |
| 29 | LBTRA32B | GND | FL175 | 08:30 | 16:00 |  |  |
| 38 | LBD201 | GND | 8500FT AMSL | 06:00 | 14:00 |  |  |
| 42 | LBD224 | GND | 10500FT AMSL | 06:00 | 14:00 |  |  |
| 43 | LBD224 | GND | 5500FT AMSL | 05:00 | 06:00 |  |  |
| 44 | LBD239 | GND | FL135 | 06:00 | 05:59 |  |  |
| 49 | LBD303 | GND | 10500FT AMSL | 06:00 | 14:00 |  |  |
| 50 | LBD311 | GND | FL235 | 06:00 | 13:30 |  |  |
| 51 | LBD102A | GND | 4300FT AMSL | 06:00 | 13:00 |  |  |

**D)CHANGED AIRSPACE RESTRICTION**

NIL

**E)REDUCED CO-ORDINATION AIRSPACE**

NIL

**F)ADDITIONAL INFORMATION**

**(List of active TSAs and 'D' areas by NOTAM)**

|  |  |  |  |  |  |  |  |
| --- | --- | --- | --- | --- | --- | --- | --- |
| **No** | **Area** | **Lower** | **Upper** | **From (UTC)** | **Until (UTC)** | **Resp.Unit** | **Remark** |
| 1 | XXXX | SFC | 1800M AMSL | 06:00 | 09:00 | A0818/23 |  |
| 3 | XXXX | SFC | 1800M AMSL | 03:00 | 06:00 | A0818/23 |  |
| 4 | XXXX | GND | FL155 | 06:00 | 17:30 | A0823/23 |  |
| 5 | XXXX | GND | FL155 | 04:00 | 06:00 | A0823/23 |  |
| 6 | XXXX | GND | 5000FT AMSL | 06:00 | 05:59 | A0861/23 |  |
| 9 | XXXX | GND | 8500FT AMSL | 15:00 | 16:00 | A0937/23 |  |
| 10 | XXXX | GND | 8500FT AMSL | 04:30 | 06:00 | A0937/23 |  |

**REMARK:**

………….

**HEAD OF AMC**

**Приложение № 3**

към чл. 8, т. 7

**ПРАВИЛА**

**за кореспонденция и водене на архив в сектор ЦПРВП**

1. Тези правила уреждат редът и организацията на работа с входящата и изходящата кореспонденция на сектор ЦПРВП, съответно получавана от/изпращана към ползвателите на ВП.

2. Правилата се прилагат при:

а) съставянето и оформянето на изходящата кореспонденция;

б) регистриране на входящата и изходящата кореспонденция;

в) текущо и архивно съхранение на кореспонденцията.

3. Съставянето и оформянето на изходящата кореспонденция се извършва по следния начин:

а) формат на бланката: А4 (21/29,7 cm);

б) граници на полетата: горно и долно – по 2,54 cm; ляво и дясно – по 2,54 cm;

в) шрифт: „Times New Roman“;

г) големина на шрифта: 12;

д) надпис в частта „Header“ и подравняване „Center“:

\* в началото: "ЦЕНТЪР ЗА ПЛАНИРАНЕ И РАЗПРЕДЕЛЕНИЕ НА ВЪЗДУШНОТО ПРОСТРАНСТВО";

\* следвано на нов ред от: гр. София, 1540, бул. "Брюксел" № 1, тел. +359 2 937 1181, факс +359 2 945 9180.

е) подравняване на основния текст: двустранно подравняване „Justify“;

ж) номерация на страниците: страниците се отбелязват в частта „Footer“, в десния ъгъл с шрифт „Times New Roman“ и големина на шрифта 10;

з) кореспонденцията се подписва от ръководителя на сектор ЦПРВП, а в негово отсъствие от зам.-ръководителя на ЦПРВП.

4. Отговорност за правилното съставяне и оформяне на изходящата кореспонденция носи ръководителят на сектор ЦПРВП.

5. Регистрирането на входящата и изходящата кореспонденция се извършва от длъжностните лица в сектор ЦПРВП.

6. Кореспонденцията с ползвателите на ВП по чл. 40, ал. 1 от Наредба № 19/2023 се разпределя в отделни папки под следните номера:

а) 01 за Министерството на отбраната на Република България;

б) 02 ръководители на централните органи на изпълнителната власт, на Националната служба за охрана и Националната следствена служба;

в) 03 за Съвместното командване на силите;

г) 04 Съвместно командване на специалните операции, командването на Сухопътните войски, Военновъздушните и Военноморските сили;

д) 05 военни формирования от Българската армия;

е) 06 за структури извън Министерството на отбраната и Българската армия, опериращи с държавни ВС;

ж) 07 Изпълнителна агенция „Борба с градушките“;

з) 08 ръководители на териториалните органи на изпълнителната власт;

и) 09 координационния щаб, отговорен за дейностите по ликвидиране на последствията от БАК и извънредни ситуации;

к) 10 Главна дирекция „Гражданска въздухоплавателна администрация“ и/или Координационния център за търсене и спасяване при авиационни произшествия;

л) 11 органи за обслужване на въздушното движение;

м)12 центрове за обслужване на въздушното движение на определения ДАНО;

н)13 лицензирани авиационни оператори;

о) 14 авиационни учебни центрове за летателна подготовка;

п) 15 юридически лица, отговорни за организиране и провеждане на взривни работи, илюминации и/или атракционни дейности (лазерно, прожекторно или пиротехническо шоу или пускове на увеселителни/рекламни балони, летящи фенери и др.) във въздушното пространство;

р) 16 физически и юридически лица, отговорни за организиране на мероприятия, свързани с въздушни спортове, развлекателни полети, парашутни скокове, полети с мотоделтапланери, делтапланери, парапланери, моторни ВС, безмоторни ВС, балони и полети с безпилотни ВС.

7. Длъжностното лице от сектор ЦПРВП на лицевата страница на кореспонденцията изписва регистрационен номер, който се състои от съответния номер по т. 6, тире, пореден номер на кореспонденцията и дата.

8. При наличие на повече от един документ по дадена кореспонденция то документите се описват с един и същ регистрационен номер, като при необходимост се добавя час на получаване/изпращане с цел проследяемост на кореспонденцията.

9. Сроковете за съхранение на кореспонденцията са, както следва:

а) за текущо съхранение – една година;

б) за архивно съхранение – три години.

**Приложение № 4**

към чл. 51, ал. 3

**ЗАЯВКА**

за използване на управляеми структури на ВП, публикувани в сборник AIP на Република България

или структури, създадени с NOTAM съобщение

**REQUEST**

**for airspace use of manageable areas, published in AIP Republic of Bulgaria**

**or created by NOTAM message**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  | | --- | --- | --- | --- | --- | --- | --- | | Заявител: ……………………………………………………………..……………………. | | | | | | | | Applicant: ……………………………………………………………….………………….. | | | | | | | | Дата(-и), за която се заявява използване на управляеми структури:…………………... | | | | | | | | Requested Date(s): ...................... | | | | | | | | № | Area name | Min FL/altitude | Max FL/altitude | From  (UTC) | To  (UTC) | Remarks:  (Aircraft type; Short task description; etc.) | | 1. | LB………. | ………. | ………. | ………. | ………. | ………. | | 2. | LB………. | ………. | ………. | ………. | ………. | ………. | | 3. | LB………. | ………. | ………. | ………. | ………. | ………. | | 4. | LB………. | ………. | ………. | ………. | ………. | ………. | | 5. | LB………. | ………. | ………. | ………. | ………. | ………. | | **или/or**  Номер на съобщението NOTAM: ……………………………..  Number of NOTAM message: ……………………………..  Длъжност и фамилия на лицето за контакт: …………………………………………… | | | | | | | | Point of contact: ……………………………………………………………………………  Телефон и e-mail на лицето за контакт: …………………………………………………  Phone number and e-mail of contact person: ………………………………..…………….. | | | | | | | | Подпис: ........................ Дата: ………………….. | | | | | | | | Signature: ...................... Date: ………………….. | | | | | | | |

**Приложение № 5**

към чл. 53

* + - 1. **Адрес на Секция ПВИВП:**

Военно формирование 44510, адрес: гр. София, п.к. 1616, кв. „Бояна”, ул. „Брезовица”

Секция „Планиране на военното използване на въздушното пространство” - СПВИВП

Телефони: (02) 92 29793, (02) 92 29794 (номерата са от военна централа Сименс, достъпен от външни линии)

Факс: (02) 92 29795

Имейл: [spvivp@abv.bg](mailto:spvivp@abv.bg)

Работно време: от 08:00ч. до 16:30ч.

Military Formation 44510, 1616 Sofia, Boyana, Brezovitsa Str.

Section „Planning Military Usage of Airspace“ – SPMUA

Теl: (+359 2) 92 29793, (+359 2) 92 29794 (Numbers are from Simens military head office, accessible from external lines)

Fax: (+359 2) 92 29795

E-mail: [spvivp@abv.bg](mailto:spvivp@abv.bg)

Hours of operation: every workday from 08:00 h to 16:30 h local time.

* + - 1. **Адрес на ЦПРВП:**

бул. „Брюксел“ № 1, 1540 София, Република България

**AMC Address:**

Airspace Management Cell, 1, Bul. Brussels 1, 1540 Sofia, Bulgaria

Tel.: + 359 2 937 1181/1182 – граждански сектор/civil part

Tel.: + 359 2 937 1184; + 359 2 92 28 591 – военен сектор/military part

FAX: + 359 2 945 91 80

AFTN: LBSFZAMC

E-mail: [amc@bulatsa.com](mailto:amc@bulatsa.com)

Работно време: всеки работен ден от 08:00 до 18:00 часа местно време.

Working hours: every working day 08:00 – 18:00 LT.

* + - 1. **Адрес на ГД ГВА:**

ул. „Дякон Игнатий“ № 9, 1000 София, Република България

**CAA Address:**

Civil Aviation Administration, 9, Dyakon Idnatii Str., 1000 Sofia, Republic of Bulgaria

Tel.: +359 2 937 1047; +359 2 937 1094

FAX: + 359 2 980 5337

AFTN: LBSFYAYX

SITA: SOFTOYA

E-mail: [caa@caa.bg](mailto:caa@caa.bg)

**Приложение № 6**

към чл. 54, ал. 3

**ЗАЯВКА**

**за използване на структурите от въздушното пространство по чл. 9 структури ВП от военния ползвател**

**MILITARY AIRSPACE USE REQUEST 231003**

#### **REF. TO LBSFZAMC**

##### **TYPE MAUR**

**FIL TIME 02101200**

**VAL PERIOD 2310030600 2310040600**

**C)TSA AND AMC MANAGEABLE 'R' AND 'D' AREA ACTIVATION**

|  |  |  |  |  |  |  |
| --- | --- | --- | --- | --- | --- | --- |
|  | LBTRA31 | GND | 10500FT AMSL | 0630 | 1330 |  |
|  | LBTRA33 | GND | FL175 | 0630 | 1230 |  |
|  | LBTRA33 | FL135 | FL245 | 1230 | 1330 |  |
|  | LBTRA33 | 1000FT AMSL | FL245 | 1330 | 2000 |  |
|  | LBTRA60 | 4000FT AMSL | 9500FT AMSL | 1230 | 2000 |  |
|  | LBTRA65 | 10500FT AMSL | FL165 | 1230 | 2000 |  |
|  | LBD101 | GND | 4300FT AMSL | 0600 | 1300 |  |
|  | LBD212 | GND | 10500FT AMSL | 0600 | 2000 |  |
|  | LBD212 | GND | 10500FT AMSL | 0500 | 0600 |  |
|  | LBD239 | GND | FL225 | 0600 | 0559 |  |
|  | LBD302 | SFC | FL155 | 0530 | 0600 |  |
|  | LBD303 | GND | 10500FT AMSL | 0600 | 1400 |  |
|  | LBD303 | GND | 10500FT AMSL | 0500 | 0600 |  |
|  | LBD305 | SFC | FL225 | 0830 | 1215 |  |
|  | LBD311 | GND | FL235 | 0600 | 1330 |  |

**D) CHANGED AIRSPACE RESTRICTION**

|  |  |  |  |  |  |  |  |
| --- | --- | --- | --- | --- | --- | --- | --- |
|  | XXXX | GND | 5000FT AMSL | 0600 | 0559 | A1001/23 |  |
|  | XXXX | SFC | 1800M AMSL | 0600 | 0900 | А0818/23 |  |